Johan Nicolai Tønnesen

Johan Nicolai Tønnesen () var ein branninspektør frå Kristiansand som representerte byen i 1851-stortinget.

Far hans var skipper. Sjølv fekk han i 1808, 14 år gammal, jobb som innrulleringsbetjent i Kristiansand, og førte då tilsyn med signalstasjonen på Odderøya. Etter krigen var over i 1814, byrja han arbeide på skipsverft, med tida som skipsbyggmeister. I 1829 fekk han stillinga som branninspektør i byen, eit arbeid han skjøtta til 1860.

Tønnesen var medlem av bystyret frå 1837 til 1859, åra 1838-42 med sete i formannskapet. I 1838 var han med å skifte selskapet «De gamle og efterladtes venner», og var styreformann i selskapet heilt fram til 1855. År 1847 deltok han i stiftinga av handverkarforeininga i Kristiansand, styremedlem ei tid.

I 1851 representerte han Kristiansand i Stortinget. Her var han medlem i Lagtinget og Næringskomite nr. 2.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Kategori:Stortingsrepresentantar 1851-1853
Kategori:Folk frå Kristiansand